

**MŪRININKO PADĖJĖJO MODULINĖ PROFESINIO MOKYMO PROGRAMA**

\_\_\_\_\_\_\_\_\_\_\_\_\_\_\_\_\_\_\_\_\_\_

*(Programos pavadinimas)*

Programos valstybinis kodas ir apimtis mokymosi kreditais:

T21073204, T22073206 – programa, skirta tęstiniam profesiniam mokymui, 30 mokymosi kreditų

Kvalifikacijos pavadinimas – mūrininko padėjėjas

Kvalifikacijos lygis pagal Lietuvos kvalifikacijų sandarą (LTKS) – II

Minimalus reikalaujamas išsilavinimas kvalifikacijai įgyti:

T21073204– pradinis išsilavinimas

T22073206 – pagrindinis išsilavinimas

Reikalavimai profesinei patirčiai (jei taikomi) *–* nėra

Programa parengta įgyvendinant iš Europos Sąjungos struktūrinių fondų lėšų bendrai finansuojamą projektą „Lietuvos kvalifikacijų sistemos plėtra (I etapas)“ (projekto Nr. 09.4.1-ESFA-V-734-01-0001).

# 1. PROGRAMOS APIBŪDINIMAS

**Programos paskirtis.** Mūrininko padėjėjo modulinė profesinio mokymo programa skirta kvalifikuotam mūrininko padėjėjui parengti, kuris gebėtų prižiūrint aukštesnės kvalifikacijos darbuotojui, vykdyti bendrąsias veiklas statybos objekte, mūryti konstrukcijas ir jas remontuoti, montuoti ir betonuoti konstrukcijas.

**Būsimo darbo specifika.** Asmuo, įgijęs mūrininko padėjėjo kvalifikaciją galės dirbti statybos įmonėse.

Darbo sąlygos: veikla susijusi su sunkiu rankiniu fiziniu darbu; dirbama atvirose statybos aikštelėse ir uždarose patalpose, įvairiomis oro sąlygomis; tenka dirbti su kėlimo mechanizmais, taip pat ir aukštyje. Dėl darbų specifikos darbuotojas aprūpinamas specialia apranga, asmeninėmis apsaugos priemonėmis.

Mūrininko padėjėjas savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos, elektrosaugos, aplinkosaugos reikalavimais, tvarios statybos principais.

Darbuotojui svarbios šios asmeninės savybės: kruopštumas, dėmesio koncentracija, kūno koordinacija, fizinė ištvermė, gebėjimas dirbti komandoje. Mūrininko padėjėjas dirba grupėje, savo veiklą vykdo koordinuojamas ir prižiūrimas aukštesnės kvalifikacijos darbuotojo, pagal nurodymus atlieka nesudėtingas operacijas ir veiksmus, skirtus paprastoms problemoms spręsti, padeda aukštesnės kvalifikacijos darbuotojams, atlikdamas užduotis naudojasi rašytine ir žodine informacija, teikia grįžtamąjį ryšį.

Darbuotojui privalu atlikti sveikatos profilaktinį patikrinimą ir turėti asmens medicininę knygelę arba privalomojo sveikatos patikrinimo medicininę pažymą.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis\*** | | | | | |
| **Bendrieji moduliai\*** | | | | | |
| **Kvalifikaciją sudarančioms kompetencijoms įgyti skirti moduliai (iš viso 25 mokymosi kreditai)** | | | | | |
| *Privalomieji (iš viso 25 mokymosi kreditai)* | | | | | |
| 207320012 | Bendrosios veiklos statybos objekte vykdymas (mūrininko padėjėjo) | II | 5 | Sandėliuoti mūrijimo medžiagas, gaminius ir įrangą pagal nurodymus. | Apibrėžti saugaus krovinių perkėlimo reikalavimus.  Išvardyti statybinių medžiagų ir gaminių rūšis, apibūdinti jų savybes ir paskirtį.  Pakrauti, iškrauti ir sandėliuoti mūro darbams reikalingas medžiagas, gaminius ir įrangą. |
| Paruošti ir sutvarkyti mūrininko darbo vietą pagal nurodymus. | Išvardyti mūrininko asmenines apsaugos priemones, darbuotojų saugos ir sveikatos, priešgaisrinės saugos, aplinkosaugos reikalavimus.  Apibrėžti tvarios statybos principus.  Paruošti mūrininko darbo vietą pagal darbų saugos reikalavimus, ergonomikos bei tvarios statybos principus.  Apibrėžti saugaus darbo aukštyje ir ant paaukštinimo įrangos reikalavimus.  Sumontuoti ir išmontuoti paaukštinimo įrangą.  Paruošti mūrijimo įrangą, priemones, inventorių, įrankius darbui.  Sutvarkyti mūrininko darbo vietą, įrankius ir mūrijimo atliekas. |
| 207320013 | Konstrukcijų mūrijimas ir jų remontas | II | 10 | Paruošti mūro skiedinį pagal nurodymus. | Išvardyti mūrijimo darbams naudojamų skiedinių rūšis, apibrėžti skiedinių savybes ir paskirtį.  Išvardyti mūro skiedinių, skirtų dirbti šaltyje, rūšis, savybes ir paskirtį.  Paruošti paprastą skiedinį rankiniu ir mechanizuotu būdu.  Paruošti skiedinį, skirtą dirbti šaltyje, rankiniu ir mechanizuotu būdu. |
| Įrengti mūro konstrukcijoje numatytą hidroizoliaciją pagal nurodymus. | Išvardyti mūro ir betono konstrukcijų hidroizoliacijos tipus, apibrėžti mūro ir betono konstrukcijų hidroizoliavimo operacijas, jų sekas.  Paruošti tepamosios ir klijuojamosios hidroizolicijos dangą, hidroizoliuojamą paviršių.  Uždėti hidroizoliacijos sluoksnį. |
| Išdėstyti medžiagas mūrijimo vietoje pagal nurodymus. | Išvardyti mūrijimo darbams naudojamų akmenų ir gaminių rūšis, apibrėžti jų savybes ir paskirtį.  Apibrėžti konstrukcijų mūrijimo iš įvairių akmenų operacijas, jų seką.  Paduoti plytas, blokelius ir kitus mūro akmenis į mūrijimo zoną ir išdėstyti juos mūrijimo vietoje.  Paduoti skiedinį į mūrijimo zoną ir paskleisti jį ant sienos ar į užpildą. |
| Paruošti mūro konstrukciją remonto darbams pagal nurodymus. | Išvardyti mūro konstrukcijų remonto rūšis.  Apibrėžti mūro konstrukcijų ardymo ir remonto operacijas, jų seką.  Ardyti įvairias mūro konstrukcijas rankiniu ir mechanizuotu būdu.  Užtaisyti pažeistas mūro konstrukcijas. |
| 207320014 | Konstrukcijų montavimas ir betonavimas | II | 10 | Padėti montuoti mūrinio statinio elementus. | Apibrėžti konstrukcijų montavimo operacijas, jų seką.  Paruošti montuojamų konstrukcijų vietą.  Nuvalyti nešvarumus nuo konstrukcijų (montuojamų gelžbetoninių, gamykloje dažytų metalinių, medinių) paviršių. |
| Paruošti betoną, jį paduoti į betonavimo vietą pagal nurodymus. | Išvardyti betono rišamąsias medžiagas, užpildus,betono savybes ir paskirtį.  Paruošti betono mišinį rankiniu ir mechanizuotu būdu.  Paduoti betoną į betonavimo vietą ir jį paskleisti. |
| **Pasirenkamieji moduliai\*** | | | | | |
| **Baigiamasis modulis (iš viso 5 mokymosi kreditai)** | | | | | |
| 2000002 | Įvadas į darbo rinką | II | 5 | Formuoti darbinius įgūdžius realioje darbo vietoje. | Susipažinti su būsimo darbo specifika ir darbo vieta.  Įvardyti asmenines integracijos į darbo rinką galimybes.  Demonstruoti realioje darbo vietoje įgytas kompetencijas. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3. REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis\*** | | | | |
| **Bendrieji moduliai\*** | | | | |
| **Kvalifikaciją sudarančioms kompetencijoms įgyti skirti moduliai (iš viso 25 mokymosi kreditai)** | | | | |
| *Privalomieji (iš viso 25 mokymosi kreditai)* | | | | |
| 207320012 | Bendrosios veiklos statybos objekte vykdymas (mūrininko padėjėjo) | II | 5 | *Netaikoma.* |
| 207320013 | Konstrukcijų mūrijimas ir jų remontas | II | 10 | *Baigtas modulis:*  Bendrosios veiklos statybos objekte vykdymas (mūrininko padėjėjo) |
| 207320014 | Konstrukcijų montavimas ir betonavimas | II | 10 | *Baigti moduliai:*  Bendrosios veiklos statybos objekte vykdymas (mūrininko padėjėjo)  Konstrukcijų mūrijimas ir jų remontas |
| **Pasirenkamieji moduliai\*** | | | | |
| **Baigiamasis modulis (iš viso 5 mokymosi kreditai)** | | | | |
| 2000002 | Įvadas į darbo rinką | II | 5 | *Baigti visi mūrininko padėjėjo kvalifikaciją sudarantys privalomieji moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą.  Taisyklingai vartoti pagrindinius profesinius terminus. |
| Daugiakalbystės kompetencija | Rašyti gyvenimo aprašymą, motyvacinį laišką, prašymą.  Taisyklingai vartoti pagrindinius profesinius terminus. |
| Matematinė kompetencija ir gamtos mokslų, technologijų ir inžinerijos kompetencija | Skaičiuoti reikalingų darbams atlikti medžiagų kiekį.  Skaičiuoti atliktų darbų kiekį.  Naudotis naujausiomis technologijomis ir įranga. |
| Skaitmeninė kompetencija | Naudotis kompiuterine skaičiuokle skaičiavimams atlikti.  Rasti darbui reikalingą informaciją internete.  Rinkti ir saugoti reikalingą darbui informaciją.  Perduoti informaciją IT priemonėmis. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus.  Pritaikyti turimas žinias ir gebėjimus dirbant individualiai ir grupėje.  Pasirengti asmeninį kompetencijų tobulinimo planą. |
| Pilietiškumo kompetencija | Mandagiai bendrauti su bendradarbiais, klientais, artimaisiais.  Tinkamai elgtis konfliktinėse situacijose.  Valdyti savo psichologines būsenas, pojūčius ir savybes.  Gerbti save, kitus, savo šalį ir jos tradicijas. |
| Verslumo kompetencija | Rodyti iniciatyvą darbe, namie, kitoje aplinkoje.  Padėti aplinkiniams, kada jiems reikia pagalbos.  Dirbti savarankiškai, planuoti savo laiką. |
| Kultūrinio sąmoningumo ir raiškos kompetencija | Pažinti įvairių šalies regionų tradicijas ir papročius.  Pažinti įvairių šalių kultūrinius skirtumus. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – mūrininko padėjėjas, LTKS lygis II** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (0 mokymosi kreditų)*  – | *Įvadinis modulis (0 mokymosi kreditų)*  – |
| *Bendrieji moduliai (0 mokymosi kreditų)*  – | *Bendrieji moduliai (0 mokymosi kreditų)*  – |
| *Kvalifikaciją sudarančioms kompetencijoms įgyti skirti moduliai (0 mokymosi kreditų)*  – | *Kvalifikaciją sudarančioms kompetencijoms įgyti skirti moduliai (iš viso 25 mokymosi kreditai)*  Bendrosios veiklos statybos objekte vykdymas (mūrininko padėjėjo), 5 mokymosi kreditai  Konstrukcijų mūrijimas ir jų remontas, 10 mokymosi kreditų  Konstrukcijų montavimas ir betonavimas, 10 mokymosi kreditų |
| *Pasirenkamieji moduliai (0 mokymosi kreditų)*  – | *Pasirenkamieji moduliai (0 mokymosi kreditų)*  – |
| *Baigiamasis modulis (0 mokymosi kreditų)*  *–* | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai |

**Pastabos**

* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6. PROGRAMOS MODULIŲ APRAŠAI**

**6.1. ĮVADINIS MODULIS**

Nėra

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Bendrosios veiklos statybos objekte vykdymas (mūrininko padėjėjo)“**

|  |  |  |
| --- | --- | --- |
| Valstybinis kodas | 207320012 | |
| Modulio LTKS lygis | II | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Sandėliuoti mūrijimo darbams reikalingas medžiagas, gaminius ir įrangą pagal nurodymus. | 1.1. Apibrėžti saugaus krovinių perkėlimo reikalavimus. | **Tema. *Saugus krovinių perkėlimas***   * Saugaus krovinių perkėlimo reikalavimai |
| 1.2. Išvardyti statybinių medžiagų ir gaminių rūšis, apibūdinti jų savybes ir paskirtį. | **Tema. *Statybinių medžiagų savybės***   * Statybinių medžiagų fizinės, mechaninės, cheminės ir technologinės savybės   **Tema.** ***Statybinių medžiagų rūšys***   * Statybinių medžiagų klasifikacija pagal sudėtį, paskirtį ir gavimo būdą   **Tema**. ***Skiediniai ir betonai, jų sudėtis***   * Hidraulinės ir orinės rišančiosios medžiagos * Sunkieji ir lengvieji užpildai skiediniams ir betonams * Skiedinių ir betono priedai * Skiediniai, jų sudėtis ir paskirtis * Betonas, jo sudėtis ir paskirtis   **Tema.** ***Gamtiniai ir dirbtiniai akmenys***   * Gamtinių akmenų rūšys, savybės ir paskirtis statyboje * Dirbtiniai akmenys, jų savybės, paskirtis   **Tema.** ***Metalai ir jų gaminiai***   * Metalai, jų savybės ir paskirtis statyboje * Metalo gaminiai, jų rūšys ir paskirtis statyboje   **Tema.** ***Mediena ir jos gaminiai***   * Mediena, jos rūšys, savybes ir paskirtis * Medienos gaminiai, jų paskirtis   **Tema.** ***Termoizoliacinės medžiagos***   * Termoizoliacinės medžiagos, jų rūšys, savybės, paskirtis * Termoizoliacinių medžiagų tvirtinimo priemonės   **Tema**. ***Hidroizoliacinės medžiagos***   * Hidroizoliacinės medžiagos, jų rūšys, savybes ir paskirtis   **Tema**. ***Polimerinės medžiagos***   * Polimerinės statybinės medžiagos, jų rūšys, savybės ir paskirtis |
| 1.3. Pakrauti, iškrauti ir sandėliuoti mūro darbams reikalingas medžiagas, gaminius ir įrangą. | **Tema. *Mūro darbams reikalingų medžiagų, gaminių ir įrangos sandėliavimas***   * Konstrukcijų, gaminių, statybinių elementų sandėliavimo taisyklės statybos aikštelėje * Mūrijimo įrangos sandėliavimo reikalavimai * Mūro darbams reikalingų medžiagų, gaminių ir įrangos sandėliavimas pagal gamintojų reikalavimus ir nepažeidžiant jų kokybės |
| 2. Paruošti ir sutvarkyti mūrininko darbo vietą pagal nurodymus. | 2.1. Išvardyti mūrininko asmenines apsaugos priemones, darbuotojų saugos ir sveikatos, priešgaisrinės saugos, aplinkosaugos reikalavimus. | **Tema. *Darbuotojų, atliekančių mūrijimo darbus, saugos ir sveikatos reikalavimai statybos objekte***   * Bendrosios darbuotojų saugos ir sveikatos taisyklės statybos objekte * Asmeninės mūrininko apsaugos priemonės ir jų naudojimas * Kolektyvinės darbuotojų, atliekančių mūrijimo darbus,saugos priemonės statybos objekte ir jų naudojimas * Statybvietėje naudojami saugos ženklai   **Tema. *Priešgaisrinė sauga, elektrosauga mūrininko ir betonuotojo darbo vietoje***   * Elektrosaugos reikalavimai ir jų laikymasis * Priešgaisrinės saugos reikalavimai ir jų laikymasis   **Tema.** ***Aplinkosauga***   * Norminiai ir įstatyminiai dokumentai, reglamentuojantys aplinkosaugą statybos vietoje * Aplinkosaugos reikalavimai statybos vietoje   **Tema**. ***Atmosferos taršos šaltiniai statyboje, aplinkos ir vandens apsaugos svarba Lietuvoje ir ES***   * Atmosferos taršos šaltiniai ir taršos mažinimo būdai * Vandens taršos šaltiniai ir vandens apsaugos būdai * Buitinių ir statybinių atliekų rūšiavimas |
| 2.2. Apibrėžti tvarios statybos principus. | **Tema. *Tvarios statybos principai ir jų reikšmė statyboje***   * Tvarios statybos tikslai, tvarumo aspektai * Tvarios statybos principai ir jų reikšmė statyboje |
| 2.3. Paruošti mūrininko darbo vietą pagal darbų saugos reikalavimus, ergonomikos bei tvarios statybos principus. | **Tema**. ***Mūrininko darbo vieta,******jos paruošimas***   * Darbų saugos reikalavimai mūrininko darbo vietai * Ergonomikos principai ruošiant mūrininko darbo vietą * Mūrininko darbo vietos paruošimas ir tvarkymas, taikant darbų saugos reikalavimus, ergonomikos ir tvarios statybos principus   **Tema.** ***Medžiagų išdėstymas*** ***mūrininko darbo zonoje*** ***pagal ergonomikos principus*** |
| 2.4. Apibrėžti saugaus darbo aukštyje ir ant paaukštinimo įrangos reikalavimus. | **Tema.** ***Saugus darbas aukštyje***   * Saugaus darbo reikalavimai, montuojant paaukštinimo įrangą * Saugaus darbo reikalavimai, dirbant ant paaukštinimo įrangos |
| 2.5. Sumontuoti ir išmontuoti paaukštinimo įrangą. | **Tema.** ***Paaukštinimo įrangos surinkimas ir išardymas, prižiūrint aukštesnės kvalifikacijos darbuotojo***   * Paaukštinimo įrangos klasifikacija pagal medžiagas, tipus, paskirtį * Pastoliai, jų klasifikacija pagal medžiagas, tipus, paskirtį * Paaukštinimo įrangos surinkimas pagal aukštesnės kvalifikacijos darbuotojo nurodymus * Paaukštinimo įrangos išardymas ir paruošimas išvežimui |
| 2.6. Paruošti mūrijimo įrangą, priemones, inventorių, įrankius darbui. | **Tema. *Priemonės ir įranga mūrijimo darbams***   * Įranga, inventorius, įrankiai, priemonės mūrijimo darbams * Mūrijimo įrangos, priemonių, inventoriaus ir įrankių paruošimas darbui |
| 2.7. Sutvarkyti mūrininko darbo vietą, įrankius ir mūrijimo atliekas. | **Tema. *Mūrininko* *darbo vietos tvarkymas, baigus darbą***   * Mūrijamos konstrukcijos sutvarkymas prieš pertrauką ir baigus darbą * Mūrininko darbo įrankių ir įrangos sutvarkymas prieš pertrauką ir baigus darbą * Mūrininko darbo vietos tvarkymas, atlikus nurodytą užduotį * Mūrijimo statybinių atliekų rūšiavimas * Mūrijimo atliekų perdirbimas ir panaudojimas |
| Mokymosi pasiekimų vertinimo kriterijai | Apibrėžti saugaus krovinių perkėlimo reikalavimai, tvarios statybos principai, išvardytos mūrininko asmeninės apsaugos priemonės, darbuotojų saugos ir sveikatos, priešgaisrinės saugos, aplinkosaugos reikalavimai. Išvardyti saugaus krovinių perkėlimo ir sandėliavimo reikalavimai. Išvardytos statybinės medžiagos, gaminiai, jų savybės ir paskirtis. Apibrėžtos mūro darbams reikalingų medžiagų, gaminių ir įrangos pakrovimo, iškrovimo ir sandėliavimo taisyklės. Pademonstruoti mūro darbams reikalingų medžiagų, gaminių ir įrangos pakrovimo, iškrovimo ir sandėliavimo darbų atlikimo būdai ir veiksmai. Paruošta mūrininko darbo vieta: išdėstytos medžiagos, paruošta įranga darbui, taikant darbuotojų saugos reikalavimus, ergonomikos bei tvarios statybos principus; sumontuota ir demontuota paaukštinimo įranga, pagal aukštesnės kvalifikacijos darbuotojo nurodymus, jam prižiūrint darbų eigą ir kokybę. Sutvarkyta mūrininko darbo vieta, mūrijimo atliekos pagal aukštesnės kvalifikacijos darbuotojo nurodymus, jam prižiūrint darbų eigą ir kokybę. Atsakinėta tiksliai, vartoti technologiniai terminai valstybine kalba. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Technologinės kortelės * Teisės aktai, reglamentuojantys darbuotojų saugos ir sveikatos reikalavimus   *Mokymo(si) priemonės:*   * Vaizdinės priemonės, skaidrės, maketai, pavyzdžiai, katalogai, plakatai * Grafinės automatizuoto kompiuterinio projektavimo programos statinio skaitmeninis modelis (demonstracinė versija) * Technologinės kortelės * Instrukcijos * Statybinės medžiagos, įranga, darbo įrankiai ir kontroliniai matavimo prietaisai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta darbo drabužiais, asmeninėmis apsaugos priemonėmis, paaukštinimo įranga, įrankiais, mūrijimo darbams atlikti reikalingomis medžiagomis. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) mūrininko ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų mūrijimo darbų profesinės veiklos patirtį. | |

**Modulio pavadinimas – „Konstrukcijų mūrijimas ir jų remontas“**

|  |  |  |
| --- | --- | --- |
| Valstybinis kodas | 207320013 | |
| Modulio LTKS lygis | II | |
| Apimtis mokymosi kreditais | 10 | |
| Asmens pasirengimo mokytis modulyje reikalavimai (jei taikoma) | *Baigtas šis modulis:*  Bendrosios veiklos statybos objekte vykdymas (mūrininko padėjėjo) | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Paruošti mūro skiedinį pagal nurodymus. | 1.1. Išvardyti mūrijimo darbams naudojamų skiedinių rūšis, apibrėžti skiedinių savybes ir paskirtį. | **Tema. *Darbuotojų saugos ir sveikatos reikalavimai, ruošiant mūro skiedinius***  **Tema. *Mūro skiediniai***   * Mūro skiediniai ir jų rūšys * Mūro skiedinių savybės ir paskirtis * Skiedinių rišančios medžiagos ir jų paskirtis * Skiedinių užpildai ir jų paskirtis   **Tema. *Mūro skiedinio ruošimas rankiniu būdu***   * Įrankiai ir priemonės mūro skiedinio ruošimui rankiniu būdu * Mūro skiedinio ruošimo rankiniu būdu operacijos   **Tema. *Mūro skiedinio ruošimas mechanizuotu būdu***   * Įranga, įrankiai ir priemonės mūro skiedinio ruošimui mechanizuotu būdu * Mūro skiedinio ruošimo mechanizuotu būdu operacijos |
| 1.2. Išvardyti mūro skiedinių, skirtų dirbti šaltyje, rūšis, savybes ir paskirtį. | **Tema. *Mūro skiediniai darbui šaltyje***   * Mūro skiediniai darbui šaltyje, jų rūšys, savybės ir paskirtis * Priedai, naudojami mūro skiediniams darbui šaltyje, jų paskirtis * Įrankiai ir priemonės mūro skiedinio darbui šaltyje ruošimui rankiniu ir mechanizuotu būdais * Mūro skiedinio darbui šaltyje ruošimo rankiniu būdu operacijos * Mūro skiedinio darbui šaltyje ruošimo mechanizuotu būdu operacijos |
| 1.3. Paruošti paprastą skiedinį rankiniu ir mechanizuotu būdu. | **Tema. *Mūro skiedinio ruošimas rankiniu ir mechanizuotu būdais, prižiūrint aukštesnės kvalifikacijos darbuotojo pagal nurodymus***   * Skirtingų rūšių skiedinio ruošimas rankiniu būdu * Skirtingų rūšių skiedinio ruošimas mechanizuotu būdu |
| 1.4. Paruošti skiedinį, skirtą dirbti šaltyje, rankiniu ir mechanizuotu būdu. | **Tema. *Mūro skiedinio darbui šaltyje ruošimas rankiniu ir mechanizuotais būdais, prižiūrint aukštesnės kvalifikacijos darbuotojo pagal nurodymus***   * Skirtingų rūšių skiedinio darbui šaltyje ruošimas rankiniu būdu * Skirtingų rūšių skiedinio darbui šaltyje ruošimas mechanizuotu būdu |
| 2. Įrengti mūro konstrukcijoje numatytą hidroizoliaciją pagal nurodymus. | 2.1. Išvardyti mūro ir betono konstrukcijų hidroizoliacijos tipus, apibrėžti mūro ir betono konstrukcijų hidroizoliavimo operacijas, jų sekas. | **Tema. *Darbuotojų sauga ir sveikata, atliekant hidroizoliacijos darbus***   * Darbuotojų saugos ir sveikatos reikalavimai ruošiant hidroizoliacines medžiagas ir dirbant su jomis   **Tema.** ***Hidroizoliacinės medžiagos ir įrankiai***   * Hidroizoliacinių medžiagų ir impregnantų klasifikacija pagal paskirtį ir hidroizoliavimo būdus * Įrankiai visų rūšių hidroizoliacijai įrengti   **Tema. *Mūrinių ir betoninių konstrukcijų hidroizoliacijos įrengimo darbo operacijos***   * Mūrinių ir betoninių konstrukcijų hidroizoliacijos tipai * Vertikaliųjų mūrinių ir betoninių paviršių hidroizoliavimo operacijos, jų seka * Horizontaliųjų mūrinių paviršių ir betoninių hidroizoliavimo operacijos, jų seka   **Tema. *Tepamos ir klijuojamos hidroizoliacijos paruošimo darbo operacijos***   * Paviršiaus paruošimo tepamai hidroizoliacijai įrengti operacijos ir seka * Paviršiaus paruošimo klijuojamai hidroizoliacijai įrengti operacijos ir seka * Tepamos ir klijuojamos hidroizoliacijos paruošimo darbo operacijos   **Tema. *Tepamos ir klijuojamos hidroizoliacijos uždėjimo darbo operacijos***   * Tepamos hidroizoliacijos įrengimo operacijos ir jų seka * Klijuojamos hidroizoliacijos įrengimo operacijos ir jų seka |
| 2.2. Paruošti tepamosios ir klijuojamosios hidroizolicijos dangą, hidroizoliuojamą paviršių. | **Tema. *Tepamos hidroizoliacijos paruošimas, prižiūrint aukštesnės kvalifikacijos darbuotojo***   * Medžiagų parinkimas tepamai hidroizoliacijai įrengti * Įrankių ir įrangos parinkimas tepamai hidroizoliacijai įrengti * Nurodyto paviršiaus paruošimas tepamai hidroizoliacijai įrengti * Tepamos hidroizoliacijos paruošimas   **Tema. *Klijuojama hidroizoliacija paruošimas, prižiūrint aukštesnės kvalifikacijos darbuotojo pagal nurodymus***   * Medžiagų parinkimas klijuojamai hidroizoliacijai įrengti * Įrankių ir įrangos parinkimas klijuojamai hidroizoliacijai įrengti * Nurodyto paviršiaus paruošimas klijuojamai hidroizoliacijai įrengti * Klijuojamos hidroizoliacijos paruošimas |
| 2.3. Uždėti hidroizoliacijos sluoksnį. | **Tema. *Tepamos hidroizoliacijos uždėjimas, prižiūrint aukštesnės kvalifikacijos darbuotojo pagal nurodymus***   * Tepamos hidroizoliacijos uždėjimas ant nurodyto paviršiaus   **Tema. *Klijuojamos hidroizoliacijos uždėjimas, prižiūrint aukštesnės kvalifikacijos darbuotojo pagal nurodymus***   * Klijuojamos hidroizoliacijos uždėjimas ant nurodyto paviršiaus |
| 3. Išdėstyti medžiagas mūrijimo vietoje pagal nurodymus. | 3.1. Išvardyti mūrijimo darbams naudojamų akmenų ir gaminių rūšis, apibrėžti jų savybes ir paskirtį. | **Tema. *Mūrijimo medžiagos***   * Dirbtiniai mūro akmenys ir jų rūšys * Dirbtinių akmenų savybės ir paskirtis * Natūralūs mūro akmenys ir jų rūšys * Natūralių akmenų savybės ir paskirtis * Betoniniai, gelžbetoniniai, metaliniai, mediniai gaminiai, naudojami mūrijant konstrukcijas iš dirbtinių ir natūralių akmenų, jų rūšys ir paskirtis * Mūro skiediniai, jų rūšis ir sudėtis |
| 3.2. Apibrėžti konstrukcijų mūrijimo iš įvairių akmenų operacijas, jų seką. | **Tema. *Darbuotojų sauga ir sveikata, mūrijant konstrukcijas iš dirbtinių ir natūralių akmenų***  **Tema.** ***Mūro rūšys. Konstrukcijų mūrijimo iš įvairių akmenų darbo operacijos***   * Mūro rūšys ir jų paskirtis * Dirbtinių ir natūralių akmenų rišimo būdai ir jų naudojimo sritis * Mūrijimo procesas ir mūrijimo seka, dirbtinių ir natūralių akmenų dėjimo eiliškumas * Plytų, blokelių ir kitų akmenų padavimo ir išdėstymo skirtingų konstrukcijų mūrijimui darbo operacijos |
| 3.3. Paduoti plytas, blokelius ir kitus mūro akmenis į mūrijimo zoną ir išdėstyti juos mūrijimo vietoje. | **Tema. *Plytų, blokelių ir kitų akmenų padavimas ir išdėstymas skirtingų konstrukcijų mūrijimui, prižiūrint aukštesnės kvalifikacijos darbuotojo pagal nurodymus***   * Plytų, blokelių ir kitų akmenų padavimas į mūrijimo zoną skirtingų konstrukcijų mūrijimui * Plytų, blokelių ir kitų akmenų išdėstymas mūrijimo vietoje skirtingų konstrukcijų mūrijimui |
| 3.4. Paduoti skiedinį į mūrijimo zoną ir paskleisti jį ant sienos ar į užpildą. | **Tema. *Skiedinio padavimas ir paskleidimas ant mūrinės konstrukcijos, prižiūrint aukštesnės kvalifikacijos darbuotojo pagal nurodymus***   * Skiedinio padavimas skirtingų konstrukcijų mūrijimui * Skiedinio paskleidimas skirtingų storių sienų mūrijimui |
| 4. Paruošti mūro konstrukciją remonto darbams pagal nurodymus. | 4.1. Išvardyti mūro konstrukcijų remonto rūšis. | **Tema. *Mūro konstrukcijų remontas***   * Mūro konstrukcijų remonto rūšys |
| 4.2. Apibrėžti mūro konstrukcijų ardymo ir remonto operacijas, jų seką. | **Tema. *Darbuotojų saugos ir sveikatos taisyklės bei reikalavimai, ardant ir remontuojant mūro konstrukcijas***  **Tema.** ***Mūro konstrukcijų ir elementų ardymas rankiniu ir mechanizuotu būdais darbo operacijos***   * Mūro konstrukcijų ardymo būdai: rankinis ir mechanizuotas ardymas, sprogdinimas * Mūro konstrukcijų ardymo rankiniu būdu įrankiai ir įranga * Mūro konstrukcijų ardymo rankiniu būdu operacijos * Mūro konstrukcijų ardymo mechanizuotu būdu įrankiai ir įranga * Mūro konstrukcijų ardymo mechanizuotu būdu operacijos   **Tema. *Mūro konstrukcijų remonto būdai***   * Mūro konstrukcijų remonto operacijos |
| 4.3. Ardyti įvairias mūro konstrukcijas rankiniu ir mechanizuotu būdu. | **Tema. *Mūro konstrukcijų ardymas rankiniu ir mechanizuotu būdais, prižiūrint aukštesnės kvalifikacijos darbuotojo***   * Nurodytos mūro konstrukcijos ardymas rankiniu būdu * Nurodytos mūro konstrukcijos ardymas mechanizuotu būdu |
| 4.4. Užtaisyti pažeistas mūro konstrukcijas. | **Tema. *Pažeistų mūro konstrukcijų užtaisymas***   * Pažeistų plytų mūro konstrukcijų užtaisymas * Pažeistų blokelių mūro konstrukcijų užtaisymas * Pažeistų laukakmenio mūro konstrukcijų užtaisymas |
| Mokymosi pasiekimų vertinimo kriterijai | Išvardyti darbuotojų saugos ir sveikatos reikalavimai ruošiant mūro skiedinius, mūrijant konstrukcijos iš dirbtinių ir natūralių akmenų ir ardant bei remontuojant mūro konstrukcijas. Išvardytos mūrijimo darbams naudojamų skiedinių rūšys, dirbtiniai ir natūralus akmenys, apibrėžtos jų savybės ir paskirtis. Apibrėžtos akmenų padavimo, išdėstymo darbo vietoje, skiedinio padavimo ir paskleidimo ant sienos darbo operacijos. Išvardytos mūro konstrukcijų remonto rūšys, mūro konstrukcijų ardymo būdai, apibrėžtos ardymo ir remonto darbo operacijos.  Atliktos plytų, blokelių padavimo ir išdėstymo skirtingų konstrukcijų mūrijimui, skiedinio padavimo ir paskleidimo ant mūrinės konstrukcijos, mūro konstrukcijų ardymo rankiniu ir mechanizuotu būdais, pažeistų skirtingų rūšių mūro konstrukcijų užtaisymo operacijos pagal aukštesnės kvalifikacijos darbuotojo nurodymus, jam prižiūrint darbų eigą ir kokybę.  Darbo operacijos atliktos laiku, laikantis darbuotojų saugos ir sveikatos reikalavimų, atsakinėta tiksliai, vartoti tikslūs technologiniai terminai valstybine kalba. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Technologinės kortelės * Teisės aktai, reglamentuojantys darbuotojų saugos ir sveikatos reikalavimus   *Mokymo(si) priemonės:*   * Vaizdinės priemonės, skaidrės, maketai, pavyzdžiai, katalogai, plakatai * Grafinės automatizuoto kompiuterinio projektavimo programos statinio skaitmeninis modelis (demonstracinė versija) * Technologinės kortelės * Instrukcijos * Statybinės medžiagos, įranga, darbo įrankiai ir kontroliniai matavimo prietaisai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta darbo drabužiais, asmeninėmis apsaugos priemonėmis, paaukštinimo įranga, įrankiais, mūrijimo darbams atlikti reikalingomis medžiagomis. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) mūrininko ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų mūrijimo darbų profesinės veiklos patirtį. | |

**Modulio pavadinimas – „Konstrukcijų montavimas ir betonavimas“**

|  |  |  |
| --- | --- | --- |
| Valstybinis kodas | 207320014 | |
| Modulio LTKS lygis | II | |
| Apimtis mokymosi kreditais | 10 | |
| Asmens pasirengimo mokytis modulyje reikalavimai (jei taikoma) | *Baigti šie moduliai:*  Bendrosios veiklos statybos objekte vykdymas (mūrininko padėjėjo)  Konstrukcijų mūrijimas ir jų remontas | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Padėti montuoti mūrinio statinio elementus. | 1.1. Apibrėžti konstrukcijų montavimo operacijas, jų seką. | **Tema.** ***Darbuotojų sauga ir sveikata, ruošiant konstrukcijas montavimui ir jas montuojant***  **Tema. *Montuojamų konstrukcijų paruošimo montavimui darbo operacijos***   * Įrankiai ir įranga montuojamų konstrukcijų paviršių nuvalymui * Medžiagos montuojamų konstrukcijų paviršių nuvalymui * Montuojamų konstrukcijų paviršių nuvalymo operacijos ir jų seka   **Tema. *Konstrukcijų montavimo darbų darbo operacijos***   * Įrankiai ir įranga konstrukcijų montavimui * Medžiagos montuojamų konstrukcijų vietos paruošimui * Montuojamų konstrukcijų vietos paruošimo operacijos ir jų seka * Konstrukcijų montavimo darbo operacijos |
| 1.2. Paruošti montuojamų konstrukcijų vietą. | **Tema. *Montuojamų konstrukcijų vietos paruošimas, prižiūrint aukštesnės kvalifikacijos darbuotojo pagal nurodymus***   * Nurodytos montuojamos konstrukcijos vietos paruošimas |
| 1.3. Nuvalyti nešvarumus nuo konstrukcijų (montuojamų gelžbetoninių, gamykloje dažytų metalinių, medinių) paviršių. | **Tema. *Montuojamų konstrukcijų paruošimas montavimui pagal aukštesnės kvalifikacijos darbuotojo nurodymus***   * Įrankiai ir įranga montuojamų konstrukcijų paviršių nuvalymui * Medžiagos montuojamų konstrukcijų paviršių nuvalymui * Montuojamų konstrukcijų paviršių nuvalymo operacijos ir jų seka * Nurodytos montuojamos konstrukcijos paviršiaus nuvalymas prieš montavimą |
| 2. Paruošti betoną, jį paduoti į betonavimo vietą pagal nurodymus. | 2.1. Išvardyti betono rišamąsias medžiagas, užpildus, betono savybes ir paskirtį. | **Tema.** ***Betonai, jų sudėtis ir klasifikacija***   * Betono sudėtis ir savybės * Betono rišamosios medžiagos * Betono užpildai * Betono klasifikacija pagal tankį, užpildo stambumą, tūrio masę, paskirtį ir kt. |
| 2.2. Paruošti betono mišinį rankiniu ir mechanizuotu būdu. | **Tema. *Darbuotojų saugos ir sveikatos reikalavimai, betonuojant konstrukcijas***  **Tema.** ***Betono paruošimo darbo operacijos***   * Betono ruošimo rankiniai įrankiai ir mechanizmai * Betono ruošimo rankiniu būdu operacijos * Betono ruošimo mechanizuotu būdu operacijos |
| 2.3. Paduoti betoną į betonavimo vietą ir jį paskleisti. | **Tema*. Įvairios konstrukcijų betonavimo operacijos***   * Betono padavimo į darbo vietą būdai * Betono klojimo ir lyginimo darbo operacijos * Betono tankinimo vibruotuvu darbo operacijos   **Tema. *Betono išsklaidymas ir tankinimas*** ***pagal aukštesnės kvalifikacijos darbuotojo nurodymus***   * Betono paskleidimas * Betono tankinimas |
| Mokymosi pasiekimų vertinimo kriterijai | Išvardyti darbuotojų saugos ir sveikatos reikalavimai ruošiant pagrindą grindims ir betonuojant konstrukcijas. Išvardyti rankiniai tankinimo įrankiai ir mechanizuotą įrangą. Apibrėžtos konstrukcijas betonuojant klojimo, lyginimo ir tankinimo darbo operacijos. Išvardytos kietėjančio betono priežiūros ir kokybės kontrolės būdai, apibrėžtos darbo operacijos, prižiūrint kietėjantį betoną.  Išlygintas ir sutankintas pagrindas grindims betonuoti. Atliktos betono užpilimo, išsklaidimo ir tankinimo darbo operacijos pagal aukštesnės kvalifikacijos darbuotojo nurodymus, jam prižiūrint darbų eigą ir kokybę. Atlikta kietėjančio betono priežiūra, pagal aukštesnės kvalifikacijos darbuotojo nurodymus.  Darbo operacijos atliktos laiku, laikantis darbuotojų saugos ir sveikatos reikalavimų, atsakinėta tiksliai, vartoti tikslūs technologiniai terminai valstybine kalba. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Technologinės kortelės * Teisės aktai, reglamentuojantys darbuotojų saugos ir sveikatos reikalavimus   *Mokymo(si) priemonės:*   * Vaizdinės priemonės, skaidrės, maketai, pavyzdžiai, katalogai, plakatai * Grafinės automatizuoto kompiuterinio projektavimo programos statinio skaitmeninis modelis (demonstracinė versija) * Technologinės kortelės * Instrukcijos * Statybinės medžiagos, įranga, darbo įrankiai ir kontroliniai matavimo prietaisai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta darbo drabužiais, asmeninėmis apsaugos priemonėmis, paaukštinimo įranga, įrankiais, konstrukcijų montavimo ir betonavimo darbams reikalingomis medžiagomis. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) betonuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų betonavimo darbų profesinės veiklos patirtį. | |

**6.3. PASIRENKAMIEJI MODULIAI**

Nėra

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 2000002 |
| Modulio LTKS lygis | II |
| Apimtis mokymosi kreditais | 5 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Susipažinti su būsimo darbo specifika ir darbo vieta.  1.2. Įvardyti asmenines integracijos į darbo rinką galimybes.  1.3. Demonstruoti realioje darbo vietoje įgytas kompetencijas. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra.* |
| Reikalavimai teorinio ir praktinio mokymo vietai | Darbo vieta, leidžianti įtvirtinti mūrininko padėjėjo kvalifikaciją sudarančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) mūrininko ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų statybos srities profesinės veiklos patirtį.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų mūrininko profesinės veiklos patirtį. |